**Povinná príloha k prihlasovaciemu formuláru:**

**INFORMÁCIE O OCHRANE OSOBNÝCH ÚDAJOV NADÁCIOU PRE DETI SLOVENSKA**

**pre poskytnutie pomoci v rámci projektu „Od začiatku v dobrých rukách“**

**Právne informácie o ochrane osobných údajov**

Prevádzkovateľ **Nadácia pre deti Slovenska**, so sídlom Heydukova 2139/3, 811 08 Bratislava-Staré Mesto, IČO: 31 753 833, zapísaná v registri mimovládnych neziskových organizácií vedených Ministerstvom vnútra Slovenskej republiky, registračné číslo: 203/Na-96/115 (ďalej len „Nadácia“ alebo „prevádzkovateľ“) sa pri spracovaní osobných údajov žiadateľa o poskytnutie pomoci v rámci projektu „Od začiatku v dobrých rukách“ riadi Nariadením Európskeho parlamentu a Rady (EÚ) 2016/679 (ďalej len „**GDPR**“) a zákonom č. 18/2018 Z. z. o ochrane osobných údajov.

1. **Koho osobné údaje spracúvame**

Prevádzkovateľ zhromažďuje, spracúva a využíva osobné údaje o nasledovných kategóriách dotknutých osôb:

* Žiadateľ o poskytnutie pomoci (t. j. maloleté dieťa),
* Zákonný zástupca žiadateľa o poskytnutie pomoci (t. j. zákonný zástupca maloletého dieťaťa),

(Maloleté dieťa a jeho zákonný zástupca ďalej aj ako „**dotknutá osoba**“).

1. **Aké osobné údaje spracúvame**

Prevádzkovateľ spracúva nasledovné osobné údaje dotknutých osôb:

- Meno, priezvisko a dátum narodenia zákonného zástupcu žiadateľa;

- Kontaktné údaje zákonného zástupcu dieťaťa (e-mail a/alebo telefónne číslo, korešpondenčná adresa);

- Meno, priezvisko, trvalé bydlisko, vek a dátum narodenia maloletého dieťaťa;

- Informácia o zdravotnom stave maloletého dieťaťa, ktorá zahŕňa lekársku správu maloletého dieťaťa, odporúčanie odborného garanta a príp. konkrétny návrh pomoci (napr. cenovú ponuku)

- príbeh o maloletom žiadateľovi, ktorý môže zahŕňať napr. základné informácie o zdravotných problémoch maloletého žiadateľa, stručný popis komplikácií, ktoré má žiadateľ, či členovia jeho najbližšej rodiny v každodennom živote, prípadne meno a fotografie maloletého žiadateľa o  a/alebo jeho zákonného zástupcu

**3. Od koho osobné údaje získavame**

Osobné údaje získavame priamo od dotknutej osoby alebo jej zákonného zástupcu.

1. **Kto je príjemcom osobných údajov**

Osobné údaje dotknutej osoby sú ukladané priamo na serveroch prevádzkovateľa, prípadne na serveroch, ktoré sú prevádzkované na objednávku Nadácie. Technickú podporu v rámci zabezpečenia funkčnosti prihlasovacieho formuláru a jeho funkcionalít bude zabezpečovať externý dodávateľ, ktorí je riadne zazmluvnení v súlade s požiadavkami GDPR (najmä článkom 28 GDPR).

Na účely preukázania oprávnenosti a správnosti poskytnutia daru môžu byť údaje úspešných žiadateľov poskytnuté aj spoločnosti Lidl Slovenská republika, s.r.o., so sídlom Ružinovská 1E, 821 01 Bratislava, IČO: 35 793 783. zapísanej v Obchodnom registri Okresného súdu Bratislava I, oddiel: Sr, vložka č.: 1160/B, ktorá je autorom projektu „Od začiatku v dobrých rukách“ a zabezpečuje finančné krytie projektu na umožnenie realizácie pomoci Nadáciou (ďalej len „spoločnosť Lidl“). Spoločnosť Lidl tieto údaje nebude spracúvať okrem kontroly vynaloženia finančných prostriedkov na svoje vlastný účely, s výnimkou prípadu kedy na takéto spracúvanie udelia dotknuté osoby osobitný súhlas.

Osobné údaje dotknutej osoby v rámci projektu „Od začiatku v dobrých rukách“ zbiera prevádzkovateľ prostredníctvom domény nadacialidl.sk, ktorá je umiestnená na [www.spolocenskazodpovednost.sk/od-zaciatku-v-dobrych-rukach](http://www.spolocenskazodpovednost.sk/od-zaciatku-v-dobrych-rukach), ktorú prevádzkuje spoločnosť Lidl ako partner projektu.

**5. Účel a právny základ spracúvania osobných údajov**

Účelom spracúvania osobných údajov Nadáciou je najmä realizácia poskytnutia pomoci žiadateľom o pomoc, ktorá zahŕňa podanie žiadosti o pomoc v rámci formulára s potrebnými povinnými prílohami, jej posúdenie a vyhodnotenie, a následné uzatvorenie zmluvy medzi Nadáciou a žiadateľom o pomoc, resp. jeho/jej zákonného zástupcu a prípadná kontrola poskytnutej pomoci.

Právnym základom takéhoto spracúvania je čl. 6 písm. b) GDPR a výkon oprávneného záujmu Nadácie na spracúvaní osobných údajov dotknutých osôb v zmysle čl. 6 ods. 1 písm. f) GDPR za účelom plnenia zmluvných, resp. predzmluvných vzťahov zo žiadateľmi o pomoc a ich zákonných zástupcov, v závislosti od toho, či zmluvnou stranou je žiadateľ o pomoc alebo jej právny zástupca. Nadácia má zároveň oprávnený záujem na spracúvaní údajov aj iných dotknutých osôb, ktorých údaje sa spracúvajú pre vyhodnotenie oprávnenosti poskytnutia pomoci, prípadne v rámci samotnej realizácie. Spracúvanie osobných údajov týkajúcich sa zdravia spracúva Nadácia v súlade s čl. 9 ods. 2 písm. d) GDPR, v rámci plnenia verejnoprospešných cieľov, ktoré Nadácia podporuje. Žiadateľ vyplnením formulára vstupuje do predzmluvného vzťahu s Nadáciu, a následne do zmluvného za predpokladu, že bude úspešný.

**Doba uchovávania**

Vaše osobné údaje uchovávame najviac dovtedy, kým je to potrebné na účely, na ktoré sa osobné údaje spracúvajú:

* žiadosti zamietnutých žiadateľov – po dobu 3 mesiacov od zamietnutia žiadosti,
* žiadosti oprávnených žiadateľov čakajúce v poradí na podporu – do konca kalendárneho roka nasledujúceho po roku prijatia žiadosti,
* zmluvná dokumentácia podporených žiadateľov – podľa registratúrneho plánu Nadácie,
* žiadosti a ostatné dokumenty podporených žiadateľov – po dobu maximálne 24 mesiacov od schválenia žiadosti alebo po dobu do vyčerpania schválenej nefinančnej pomoci, podľa toho, čo nastane skôr .

Pri uchovávaní osobných údajov sa riadime osobitnými predpismi, ktoré nám stanovujú lehoty uloženia a/alebo základnými zásadami GDPR ohľadom uchovávania a likvidácie osobných údajov.

**Poučenie o právach dotknutých osôb**

**Právo na informáciu podľa článku 15 GDPR**

Podľa článku 15 ods. 1 GDPR máte právo na požiadanie bezodplatne dostať informáciu o osobných údajoch, ktoré sú u prevádzkovateľa uložené o Vašej osobe. Toto obsahuje najmä:

• účely, na ktoré sa osobné údaje spracúvajú,

• kategórie osobných údajov, ktoré sa spracúvajú,

• príjemcovia, resp. kategórie príjemcov, ktorým boli, resp. ešte budú, poskytnuté osobné údaje týkajúce sa Vás,

• plánovaná lehota uloženia osobných údajov týkajúcich sa Vás alebo, pokiaľ o tom nie sú možné konkrétne údaje, kritériá na stanovenie lehoty uloženia,

• existencia práva na opravu alebo vymazanie osobných údajov týkajúcich sa Vás, právo na obmedzenie spracovania prevádzkovateľom alebo právo námietky proti tomuto spracovaniu,

• existencia práva na sťažnosť u dozorného orgánu,

• všetky prístupné informácie o pôvode údajov, pokiaľ osobné údaje nebudú získané od dotknutej osoby,

• existencia automatizovaného rozhodnutia vrátane profilovania podľa článku 22 ods. 1 a 4 GDPR– prinajmenej v týchto prípadoch – zrozumiteľné informácie o použitej logike, ako aj o dopadoch takéhoto spracovania na dotknutú osobu.

**Právo na opravu podľa článku 16 GDPR**

Máte právo požadovať od prevádzkovateľa bezodkladnú opravu Vašich nesprávnych osobných údajov. Pri zohľadnení účelov spracovania máte právo požadovať doplnenie neúplných osobných údajov – aj pomocou doplňujúceho vyhlásenia.

**Právo na výmaz podľa článku 17 GDPR**

Máte právo požadovať od prevádzkovateľa, aby osobné údaje týkajúce sa Vás boli bezodkladne vymazané, pokiaľ sa vyskytne jeden z uvedených dôvodov:

• osobné údaje už nie sú viac potrebné na účely, na ktoré boli zhromaždené alebo iným spôsobom spracované,

• odvoláte váš súhlas, o ktorý sa opiera spracovanie podľa článku 6 ods. 1 písm. a) alebo článok 9 ods. 2 písm. a) GDPR a už neexistuje žiaden iný právny základ na spracovanie,

• vznesiete námietku podľa článku 21 ods. 1 alebo ods. 2 GDPR proti spracúvaniu a v prípade článku 21 ods. 1 GDPR neexistujú žiadne nevyhnutné oprávnené záujmy na spracovanie,

• osobné údaje neboli zákonne spracované,

• vymazanie osobných údajov je potrebné na splnenie zákonnej povinnosti,

• osobné údaje boli zhromaždené v súvislosti s ponúkanými službami informačnej spoločnosti podľa článku 8 ods. 1 GDPR.

Pokiaľ sme osobné údaje uverejnili a sme povinní vymazať ich, vykonáme pri zohľadnení dostupnej technológie a nákladov implementácie primerané opatrenia, aby sme tretie osoby, ktoré spracúvajú Vaše osobné údaje, informovali o tom, že aj od nich požadujete vymazanie všetkých linkov k týmto osobným údajom alebo kópiám, resp. k replikám týchto osobných údajov.

**Právo na obmedzenie spracovania podľa článku 18 GDPR**

Máte právo požadovať od nás obmedzenie spracovania, ak bude splnený jeden z nasledujúcich predpokladov:

• správnosť osobných údajov bude Vami spochybnená,

• spracovanie je protiprávne a Vy namiesto vymazania požadujete obmedzenie používania osobných údajov,

• prevádzkovateľ osobné údaje už viac nepotrebuje na účely spracovania, dotknutá osoba ich však potrebuje na uplatnenie, výkon alebo ochranu právnych nárokov,

• vzniesli ste námietku proti spracovaniu podľa článku 21 ods. 1 GDPR, pokiaľ však ešte nebolo zrejmé, či oprávnené záujmy prevádzkovateľa prevažujú nad záujmami dotknutej osoby.

**Právo na prenos údajov podľa článku 20 GDPR**

Máte právo osobné údaje týkajúce sa Vás dostať v štruktúrovanom, bežnom a strojovo čitateľnom formáte a máte tiež právo tieto údaje odovzdať inému prevádzkovateľovi bez obmedzenia z našej strany, pokiaľ

• spracúvanie prebieha na základe súhlasu podľa článku 6 ods. 1 písm. a) alebo článku 9 ods. 2 písm. a), alebo zo zmluvy podľa článku 6 ods. 1 písm. b) GDPR

• spracúvanie sa uskutočňuje pomocou automatizovaného postupu.

Pri uplatňovaní Vášho práva na prenos údajov máte právo požiadať o to, aby osobné údaje boli priamo poslané od nás inému prevádzkovateľovi, pokiaľ je to technicky vykonateľné.

**Právo na námietku podľa článku 21 GDPR**

Za splnenia predpokladov článku 21 ods. 1 GDPR môže byť proti spracúvaniu údajov vznesená námietka z dôvodov vyplývajúcich z osobitnej situácie na Vašej strane.

Uvedené všeobecné právo na vznesenie námietky platí pre všetky účely spracúvania opísané v Nariadení o ochrane osobných údajov (GDPR), ktoré sa spracúvajú na základe článku 6 ods. 1 písm. f) GDPR. Na rozdiel od špeciálneho práva na námietku v súvislosti so spracovaním údajov na reklamné účely (porovnaj najmä číslo 5 a 7.6) sme podľa GDPR povinní takéto všeobecné námietky akceptovať iba vtedy, ak nám uvediete na to dôvody nadradeného významu, napr. možné nebezpečenstvo pre život alebo zdravie. Okrem toho existuje možnosť obrátiť sa na príslušný dozorný orgán.

**Kontaktný partner pri otázkach o ochrane osobných údajov**

Ak by ste mali ďalšie otázky týkajúce sa spracúvania Vašich osobných údajov, môžete sa obrátiť priamo na prevádzkovateľa.

**Právo na sťažnosť u dozorného orgánu na ochranu osobných údajov**

Okrem toho máte kedykoľvek právo podať sťažnosť príslušnému dozornému orgánu na ochranu osobných údajov.

**Kontaktné údaje prevádzkovateľa**

Tieto Ustanovenia o ochrane osobných údajov platia na spracúvanie údajov prevádzkovateľom:

**Nadácia pre deti Slovenska**,

so sídlom Heydukova 2139/3,

811 08 Bratislava-Staré Mesto

e-mail: **nds@nds.sk**